KOMMISSIONENS BESLUTNING af 28. juli 1998 om ændring af beslutning 94/279/EF om fastsættelse for perioden 1994-1999 af den vejledende fordeling på medlemsstaterne af strukturfondenes forpligtelsesbevillinger for landbrugsdelen af mål nr. 5a i regioner uden for mål nr. 1 som fastlagt ved Rådets forordning (EØF) nr. 2052/88 (meddelt under nummer K(1998) 2330) (EØS-relevant tekst) (98/524/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 12, stk. 4, og

ud fra følgende betragtninger:

Efter artikel 12, stk. 4, i Rådets forordning (EØF) nr. 2052/88 blev den vejledende tildeling for perioden 1994-1999 af strukturfondenes forpligtelsesbevillinger for landbrugsdelen af mål nr. 5a i regioner uden for mål nr. 1 fastsat ved Kommissionens beslutning 94/279/EF (3);

ved ovennævnte beslutning blev et beløb på 518 mio. ECU, udtrykt i 1994-priser, reserveret ud af det samlede beløb på 5 149 mio. ECU til bl.a. finansiering af de aktioner, der blev iværksat inden ikrafttrædelsen af Rådets forordning (EØF) nr. 2081/93 (4); det var endvidere hensigten, at dette beløb skulle anvendes til at tage hensyn til de særlige omstændigheder, som kunne opstå i forbindelse med undersøgelsen af de finansielle prognoser, som medlemsstaterne skal fremlægge;

et beløb på 401 mio. ECU er blevet anvendt til finansiering af de aktioner, der blev iværksat inden ikrafttrædelsen af forordning (EØF) nr. 2081/93; et beløb på 124,619 mio. ECU, udtrykt i 1998-priser, ud af det samlede beløb, der blev reserveret i 1994, er endnu ikke blevet fordelt;

med vedtagelsen af beslutning 96/388/EF (5) godkendte Kommissionen Det Forenede Kongeriges anmodning om, at aktioner i henhold til Rådets forordning (EØF) nr. 866/90 af 29. marts 1990 om forbedring af vilkårene for forarbejdning og afsætning af landbrugsprodukter (6), som ændret ved forordning (EF) nr. 951/97 (7), ikke længere anvendes i England fra den 1. marts 1996; ved denne beslutning blev forpligtelsesbevillinger på 182,318 mio. ECU, udtrykt i 1998-priser, frigjort og tilbageført til fondene; følgelig skal de forpligtelsesbevillinger, der oprindeligt blev tildelt Det Forenede Kongerige i 1994, nedsættes med dette beløb;

som en konsekvens af ovenstående kan et resterende beløb på 306,397 mio. ECU, udtrykt i 1998-priser, tildeles fra strukturfondene til landbrugsdelen af mål nr. 5a i regioner uden for mål nr. 1 og 6;

i forbindelse med ajourføringen af udgiftsprognoserne for aktioner i henhold til Rådets forordning (EF) nr. 950/97 (8) og under kontrollen med iværksættelsen af aktioner i henhold til forordning (EF) nr. 951/97 opgjorde en række medlemsstater deres finansieringsbehov i forbindelse med iværksættelsen af disse aktioner til beløb, der overstiger de oprindeligt anslåede beløb;

anmodningerne fra disse medlemsstater er blevet undersøgt under særlig hensyntagen til tre elementer: fremskridtet i iværksættelsen af de pågældende aktioner inden for den nuværende programmeringsperiode, muligheden for national medfinansiering og beviset på en tilstrækkelig evne til at opsuge supplerende finansielle midler; denne undersøgelse gjorde det muligt at fastslå behovene for supplerende finansielle midler i de pågældende medlemsstater;

artikel 6, stk. 2, i forordning (EØF) nr. 2052/88 sammenholdt med artikel 26 i Rådets forordning (EØF) nr. 4253/88 (9) fastsætter, at EF-indsatsen skal evalueres for at vurdere effektiviteten af strukturinterventionerne; sidstnævnte artikel fastsætter, at evalueringen påhviler medlemsstaterne og Kommissionen i fællesskab; artikel 5, stk. 2, litra e), i forordning (EØF) nr. 2052/88 omhandler støtte til teknisk bistand, herunder foranstaltningerne vedrørende evaluering af aktionerne, i form af de finansielle interventioner, som kan ydes;

i modsætning til de øvrige strukturinterventioner blev der ved programmeringen af aktioner i henhold til forordning (EF) nr. 951/97 i regioner uden for mål nr. 1 ikke forudset støtte til teknisk bistand; kravet om at udføre en efterfølgende evaluering af den forrige periode fra 1991-1993 samt en midtvejs- og efterfølgende evaluering af indeværende periode fra 1994-1999 vil medføre yderligere omkostninger, som skal afholdes af medlemsstaterne; i forbindelse med drøftelsen om evalueringen af aktioner i henhold til forordning (EF) nr. 951/97 og forordning (EØF) nr. 867/90 på mødet i Komitéen for Landbrugsstrukturerne og Udvikling af Landdistrikterne den 28. januar 1997 anmodede nogle medlemsstater om, at udgifterne forbundet med evalueringen medfinansieres af fondene; anvendelsen af 4 mio. ECU til dette formål anses for at være berettiget;

under hensyntagen til de berettigede behov for tildeling af midler til mål nr. 5a er et beløb på 117 mio. ECU ikke påkrævet til forstærkning af interventionerne inden for rammerne af mål nr. 5a; ud af dette resterende beløb overføres et beløb på 37 mio. ECU til PEACE-initiativet for at sikre en del af finansieringen af PEACE-programmet for Nordirland og dermed bidrage til fredsprocessen i denne region;

med hensyn til den anden del af det resterende beløb fremsatte Portugal, Italien og Tyskland anmodninger om en overførsel af ikke-udnyttede finansielle midler under mål nr. 5a til anvendelse i forbindelse med finansieringen af strukturinterventioner inden for rammerne af programmer under mål nr. 5b og mål nr. 1, som har til formål at afhjælpe skader forårsaget af naturkatastrofer; disse anmodninger anses for at være berettigede, eftersom de ikke-udnyttede finansielle midler anvendes inden for strukturfondenes anvendelsesområde for aktioner, der har til formål at genoprette de pågældende landområder;

ved brev af 14. maj 1998 anmodede de italienske myndigheder om at få overført 65,000 mio. ECU, som oprindeligt var tildelt til aktioner under mål nr. 5a, jf. artikel 31, stk. 1, tredje afsnit, i forordning (EF) nr. 950/97, til de operationelle programmer under mål nr. 5b for regionerne Umbria og Marche; denne anmodning anses for at være berettiget, da de finansielle midler, der anmodes om, skal bidrage til finansieringen af strukturinterventioner, der har til formål at afhjælpe skader forårsaget af naturkatastrofer; den oprindelige tildeling af strukturfondenes forpligtelsesbevillinger til Italien for landbrugsdelen af mål nr. 5a i regioner uden for mål nr. 1 skal nedsættes med det førnævnte beløb;

den vejledende fordeling, som er opført i nærværende bilag, opfylder kriterierne i artikel 12, stk. 4, i forordning (EØF) nr. 2052/88; den nye fordeling på medlemsstaterne ændrer ikke den hidtidige vægtning, specielt med hensyn til fordelingen af midler fremover -

VEDTAGET FØLGENDE BESLUTNING:

Artikel 1

Artikel 1 i beslutning 94/279/EF affattes således:

»Artikel 1

For perioden 1994-1999 fastsættes den oprindelige vejledende fordeling, som besluttet i 1994, og den ændrede vejledende fordeling, som er genstand for nærværende beslutning, på medlemsstaterne af forpligtelsesbevillingerne til landbrugsdelen af mål nr. 5a i regioner uden for mål nr. 1, jf. forordning (EØF) nr. 2052/88, som angivet i bilaget.

Artikel 1a

Et beløb på 4 mio. ECU reserveres til støtte til teknisk bistand i forbindelse med den efterfølgende evaluering af perioden 1991-1993, midtvejsevalueringen og den efterfølgende evaluering af perioden 1994-1999 på grundlag af de disponible forpligtelsesbevillinger til landbrugsdelen af mål nr. 5a i regioner uden for mål nr. 1. Betingelserne for støtte til evalueringen fastsættes i en særskilt kommissionsbeslutning.«

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juli 1998.

På Kommissionens vegne

Franz FISCHLER

Medlem af Kommissionen

(1) EFT L 185 af 15. 7. 1988, s. 9.

(2) EFT L 337 af 24. 12. 1994, s. 1.

(3) EFT L 120 af 11. 5. 1994, s. 50.

(4) EFT L 193 af 31. 7. 1993, s. 5.

(5) EFT L 155 af 28. 6. 1996, s. 58.

(6) EFT L 91 af 6. 4. 1990, s. 1.

(7) EFT L 142 af 2. 6. 1997, s. 22.

(8) EFT L 142 af 2. 6. 1997, s. 1.

(9) EFT L 374 af 31. 12. 1988, s. 1.

BILAG

>TABELPOSITION>